Steve Gatzos

Steve Gatzos (s. 22. kesäkuuta 1961 Toronto, Ontario, Kanada) on kanadalainen entinen jääkiekkoilija. Rightin laitahyökkääjä pelasi urallaan yhteensä 89 NHL:n runkosarjaottelua Pittsburgh Penguinsissa tehoin 15+20=35. Jäähyminuutteja hän keräsi 83. Gatzos pelasi urallaan myös Alankomaissa, Suomessa, Jugoslaviassa ja Englannissa.
Ura
Gatzos pelasi viimeiset juniorivuotensa 1978–1981 Sault Ste. Marie Greyhoundsissa. Hän oli kaudella 1979–1980 joukkueen paras maalintekijä ja toiseksi paras pistemies tehoilla 36+38=74. Kaudella 1980–1981 Gatzos teki OHL:n runkosarjassa kovat tehot 78+50=128, joilla hän oli koko liigan kolmanneksi paras maalintekijä ja kahdeksanneksi paras pistemies. Greyhoundsin sisäisessä pistepörssissä Gatzos tuli toiseksi John Goodwinin jälkeen. Pittsburgh Penguins varasi varsin lupaavan Gatzosin toisella kierroksella koko varaustilaisuuden 28. pelaajana kesällä 1981.

Gatzos siirtyi Penguinsin organisaatioon heti varauksensa jälkeen kaudeksi 1981–1982. Hän pelasi suurimman osan kaudestaan AHL-joukkue Erie Bladesissa ja NHL:n puolella Gatzos pelasi 16 runkosarjaottelua tehoin 6+8=14 sekä yhden playoff-ottelun. Varsinaisella tulokaskaudellaan 1982–1983 Gatzos pelasi Penguinsissa 44 ottelua tehoin 6+7=13. Kaudella 1983–1984 hän pelasi 23 ottelua tehoin 3+3=6 ja kaudella 1984–1985 kuusi ottelua tehden kaksi syöttöpistettä. Kaudella 1985–1986 Gatzos edusti ainoastaan Penguinsin farmijoukkue Baltimore Skipjacksia, jossa hän oli 25 osumallaan joukkueen toiseksi paras maalintekijä Tom Roulstonin jälkeen.

Kausi 1986–1987 oli Gatzosille välivuosi, jonka jälkeen hän siirtyi kaudeksi 1987–1988 Eurooppaan ja alankomaalaisjoukkue Tilburg Trappersiin. Gatzos teki siellä 36 runkosarjassa hurjat tehot 53+59=112, joilla hän tuli Eredivisien pistepörssissä viidenneksi. Kaudeksi 1988–1989 Gatzos siirtyi SM-liigajoukkue SaiPaan, jossa hän oli tehoilla 27+18=45 joukkueen paras maalintekijä ja toiseksi paras pistemies Doug Kostynskin jälkeen.

Kauden 1987–1988 Gatzos pelasi Jugoslavian liigaa HK Medveščak Zagrebin riveissä. Kauden 1988–1989 hän aloitti englantilaisessa Fife Flyersissä, mutta Gatzos palasi kesken kauden Pohjois-Amerikkaan ja siirtyi ECHL-joukkue Roanoke Valley Rebelsiin. Hän lopetti siellä ammattilaisuransa, mutta Gatzos teki vielä kaudella 1992–1993 yhden ECHL-ottelun mittaisen visiitin Roanoke Valley Rampagessa, jonka päävalmentajana hän toimi. Kaudella 1993–1994 Gatzos luotsasi ECHL:ssä Huntsville Blastia, mutta hänet erotettiin kesken kauden.
Tilastot
 1978–1979  Sault Ste. Marie Greyhounds  OHA  36  3  9  12  26  -  -  -  -  - 1979–1980  Sault Ste. Marie Greyhounds  OHA  64  36  38  74  64  -  -  -  -  - 1980–1981  Sault Ste. Marie Greyhounds  OHL  68  78  50  128  114  19  16  9  25  23 1981–1982  Erie Blades  AHL  54  18  19  37  67  -  -  -  -  -   Pittsburgh Penguins  NHL  16  6  8  14  14  1  0  0  0  0 1982–1983  Baltimore Skipjacks  AHL  12  5  4  9  22  -  -  -  -  -   Pittsburgh Penguins  NHL  44  6  7  13  52  -  -  -  -  - 1983–1984  Baltimore Skipjacks  AHL  48  14  19  33  43  -  -  -  -  -   Pittsburgh Penguins  NHL  23  3  3  6  15  -  -  -  -  - 1984–1985  Muskegon Lumberjacks  IHL  24  18  10  28  24  -  -  -  -  -   Baltimore Skipjacks  AHL  44  26  13  39  55  15  8  6  14  24   Pittsburgh Penguins  NHL  6  0  2  2  2  -  -  -  -  - 1985–1986  Baltimore Skipjacks  AHL  53  25  8  33  34  -  -  -  -  - 1986–1987  ei pelannut                       1987–1988  Tilburg Trappers  Alankomaat  36  53  59  112  -  -  -  -  -  - 1988–1989  SaiPa  SM-liiga  41  27  18  45  62  -  -  -  -  - 1989–1990  HK Medveščak Zagreb  Jugoslavia  28  43  16  59  -  -  -  -  -  - 1990–1991  Fife Flyers  BHL  17  29  24  53  43  -  -  -  -  -   Roanoke Valley Rebels  ECHL  16  14  13  27  2  -  -  -  -  - 1991–1992  ei pelannut                       1992–1993  Roanoke Valley Rampage  ECHL  1  1  1  2  0  -  -  -  -  - 4 kautta  yhteensä  NHL  89  15  20  35  83  1  0  0  0  0 1 kausi  yhteensä  SM-liiga  41  27  18  45  62  -  -  -  -  -
Lähteet

Luokka:Kanadalaiset jääkiekkoilijat
Luokka:Pittsburgh Penguinsin varaamat pelaajat
Luokka:Vuonna 1961 syntyneet
Luokka:Elävät henkilöt